./data/phi0914/phi00122/phi0914.phi00122.perseus-lat1.xml
Titus Livius (Livy)
Claudius Marcellus ab Ostia mille et quingentos milites, quos in       classem scriptos habebat, Romam, ut urbi praesidio essent, mittit;  ipse, legione classica—ea legio tertia erat—cum       tribunis militum Teanum Sidicinum praemissa, classe tradita P  Furio Philo       collegae, paucos post dies Canusium magnis itineribus contendit  inde dictator ex auctoritate       patrum dictus M  iuniuslunius et Ti  Sempronius  magister equitum dilectu edicto iuniores ab annis septendecim et quosdam       praetextatos scribunt  quattuor ex his legiones et mille equites effecti  item ad       socios Latinumque nomen ad milites ex formula accipiendos mittunt            arma , tela, alia parari iubent et vetera spolia hostium       detrahunt templis porticibusque  et formam  novi dilectus inopia liberorum  capitum ac       necessitas dedit: octo milia iuvenum  validorum ex servitiis prius sciscitantes       singulos, vellentne militare, empta publice armaverunt  hic miles magis placuit, cum pretio minore redimendi  captivos copia fieret